**איך להתערב במקרה של סיטואציה מינית בעייתית?**

**לשים לב לפני ובזמן ההתערבות**

* **קודם כל – התערבו**.שתיקה (או חוסר התערבות) היא מתן לגיטימציה לסיטואציה מינית בעייתית. חשוב שנשמיע את קולנו, ונציב גבולות ברורים להתנהגות פוגענית ואלימה.
* **רגישות** - התערבות בנושאים הקשורים למיניות / מגדר יכולה להיות מביכה עבור כולן/ם, בטח אם לא היה שיח קודם בנושא. חשוב לזכור את המקום הרגשי שאתן/ם נמצאות/ים בו ואת המקום הרגשי של החניכים/ות, ולא לחצות את הגבולות שלכן/ם ושלהם/ן.הימנעו מ"לרדת" או לצחוק על חניכים/ות, אלתפעילו אלימות (גם לא בצחוק), אלתביכו חניך או חניכה מול כל הקבוצה.
* **מתן הסברים** - חשוב להסביר **מדוע** מוצב הגבול, כדי שבאמת תהיה למידה. בנוסף, ההסבר מפחית חרדה ומעודד את החניכות/ים לחשוב ולדון על הדברים בעצמן/ם. ההסבר יכול להיות בשיחה אישית כדי למנוע מבוכה בפורום רחב.
* **שיח רגשי** – שתפו איך הסיטואציה גורמת לכן/ם להרגיש. השימוש ברגשות מעודד את החניכות/ים לשתף ברגשותיהן/ם ומהווה מודל לשיח רגשי.
* **שיתוף** – ניתן לשתף בחוויות אישיות כאמצעי ליצירת קשר, בניית אמון ויצירת שיח בגובה העיניים. עם זאת, חשוב לזכור שהשיתוף נועד לקדם את התהליך החינוכי ולא להציף או להסית את מוקד הדיון אליכן/ם. שתפו במידה שנראה לכן/ם שהחניכות/ים יכולות/ים להכיל.
* **בחינת ההקשר**–התנהגויות פוגעניות נובעות משלל סיבות – נורמות חברתיות פוגעניות, יחסי כוחות בין החניכות/ים, ריב על רקע אחר, מצוקה של החניכ/ה הפוגע/ת, מסורת פוגענית במסגרת ועוד. הביאו בחשבון את ההקשר כשחושבות/ים על התגובה המתאימה.
* **תגובת החניכות/ים** –החניכות/ים יכולות/ים להגיב בשלל אופנים להתערבות. לעתים התגובה תהיה עניינית (הפסקת ההתנהגות, בקשת סליחה, שתיקה, התרחקות מהסיטואציה) ולפעמים היא עלולה להיות פוגענית (צחוק, זלזול, התעלמות, הטחת עלבונות, השתקה). זכרו שחניכות/ים לא רגילות/ים לשמוע התייחסויות בנושא מיניות ומגדר. ההתערבות עלולה לערער את הסדר החברתי המוכר להן/ם (וטוב שכך...), ולהיחוות כמפתיעה ונטולת הקשר. לכן, קחו זאת בחשבון לפני, היו מוכנות/ים למגוון של תגובות ובעיקר זכרו שאתן/ם עושות/ים את הדבר הנכון בעיניכן/ם כרגע עבור החניכות/ים. הבלבול הוא הזדמנות מעולה ללמידה ולשינוי חברתי.
* **אז מה כן?**חשוב מאוד להתייחס בתהליך החינוכי גם ל**מה כן** ולא רק מה לא. לא פעם נמצא את עצמנו מתערבים רק לנוכח סיטואציה פוגענית, אבל מומלץ בחום לייצר אחריה שיח קונסטרוקטיבי שמציע אלטרנטיבות ומברר ביחד מהי הדרך הנכונה לנהוג בה.
* **תמיכה והתייעצות** - מכיוון שכולנו נמצאים בתהליך של למידה בהתמודדות עם הנושא, מומלץ בחום לשתף קולגה או גורם מקצועי בסיטואציה ולעבד אותה עם אדם נוסף. תמיכה יכולה להיות מאוד משמעותית בהתערבויות חינוכיות בהקשר זה.

**דרכי התערבות בזמן אמת – בסיטואציה שקורית לנגד עיניו**

* **הצבת גבול**

"אהאהאהפ! לא מדברים ככה פה"

"הגזמת"

"לא מתאים"

"תפסיקו עם זה עכשיו"

"אני לא מוכנ/ה שתשירו את השיר הזה(או כל דבר אחר שעשו...)"

"אני לא אוהבת את הדיבור הזה"

"זה לא מצחיק אותי"

* **הפסקת הסיטואציה:**

לקרוא לאחד החניכים/ות או לכולןם ולבקש מהם לעשות משהו

להצטרף לשיחה הבעייתית ולהפסיק אותה / לשנות נושא

להפריד (במקרה של ריב או ויכוח)

* **הצגת דרך התבוננות אלטרנטיבית**

"אני דווקא חושב/ת ש..." "בעיני..."

"נראה לך שבאמת כל הבנים / הבנות הם..."

* **תרגיל ההיפוך**

"אם זה היה בן/בת גם היית פועל/ת ככה?"

"אם היה מדובר בבן/בת היית חושב/ת אותו דבר? למה כן/לא?"

* **יצירת אמפתיה**

"היית מוכנ/ה שיתייחסו אלייך כמו שהתנהגת עכשיו?"

"איך נראה לך שהיא/הוא מרגישים עכשיו?"

"נראה לך שזה באמת בצחוק (או שזה באמת מצחיק אותם)?"

* **בחינת הסיטואציה בקונטקסט אחר**

"אם זאת היתהאמא/אחות/חברה טובה?"

"אם ההורים שלך היו פה היית עושה אותו דבר?"

* **הצגת עובדות שסותרות את הנאמר**

"מחקרים דווקא מראים שאין הבדל בין בנים לבנות..."

"ידוע שאונס קורה יותר דווקא בין אנשים שמכירים אחד את השני..."

* **שימוש בדוגמה אישית שלהם כמחנכים**

"מה החניכים/ות שלך יחשבו כשהם יראו את זה / מה הם/ן ילמדו מזה?"

"זאת נראית לך דוגמה טובה בשבילן/ם?"



קו חירום נשים: 1202 קו חירום גברים: 1203 קו סיוע לגברים דתיים:02-5328000

**התערבות פרטנית לאחר המקרה**

במקרה שבו הסיטואציה הפוגענית היתה חמורה יותר, או במקרים שבהם ההקשר לא אפשר יצירת שיח משמעותי מיידי עם המעורבות/ים, חשוב לקיים שיחה פרטנית על מנת ללבן את הדברים.

**שיחה עם החניכ/ה הפוגע/ת**

1. להציג למה השיחה מתקיימת ("רציתי שנדבר בגלל מה שהיה עם...")
2. לשאול מה הוא/היא חושב/ת על מה שקרה – האם מבינ/ה מה בעייתי במקרה?
* אם לא – להסביר מה היה בעייתי מבחינתך
* אם כן – לחזק על היכולות להודות במעשה רע ("אני שמח/ה שאת/ה מבינ/ה מה היה לא בסדר").
1. להציב גבול ברור להתנהגות ("התנהגות כזאת לא מקובלת עלי. כאן לא מתנהגים ככה")
2. להסביר למה ההתנהגות אסורה
3. לבדוק עם החניכ/ה אם היא/הוא מבינ/ה את ההסבר ומה דעתו/ה עליו.

**שימו לב:** גם אם החניכ/ה לא מוכנ/ה לקבל את ההסבר, עדיין זכותכןם כמחנכות/ים להציב גבול להתנהגות פוגענית. גם אם "כולם עושים את זה" וגם אם "זה היה בצחוק". בתור המבוגרות/ים האחראיות/ים אתןם אלו שקובעות/ים את כללי ההתנהגות במסגרת.

1. לבקש התחייבות לכך שההתנהגות לא תקרה שוב.
2. להגיד מה תהיה הסנקציה במידה וההתנהגות תחזור על עצמה (במקרים חמורים שבהם מוטלת סנקציה יש לומר לחניכ/ה מהו העונש המוטל עליו/ה ולהסביר את הרציונל לענישה).

**שיחה עם החניכ/ה הנפגע/ת**

1. להציג למה השיחה מתקיימת ("רציתי שנדבר בגלל מה שהיה עם...")
2. לשאול מה הוא/היא חושב/ת על מה שקרה – האם מבינ/ה מה בעייתי במקרה? האם הרגיש/ה שנפגע/ה?
* אם לא – להסביר מה היה בעייתי מבחינתך
* אם כן – לחזק ולהביע תמיכה ("גם אני הרגשתי שזה לא לעניין ולכן התערבתי")
1. להציב גבול ברור להתנהגות ("שתדע/י שהתנהגות כזאת לא מקובלת עלי. כאן לא מתנהגים ככה")
2. להסביר למה ההתנהגות אסורה
3. לבדוק עם החניכ/ה אם היא/הוא מבינ/ה את ההסבר ומה דעתו/ה עליו
4. לבדוק עם החניכ/ה מה היה/היתה רוצה שיקרה עכשיו, איך היה/היתה רוצה שימשך הטיפול במקרה ולהתייחס לכך
5. להזמין את החניכ/ה לפנות אליך שוב במידה וההתנהגות חוזר/ת על עצמה
6. במידה וננקטו צעדים מול החניכ/ה הפוגע/ת, חשוב לעדכן בכך את החניכ/ה הנפגע/ת.

**התערבות קבוצתית**

התערבות קבוצתית היא תמיד מורכבת יותר, במיוחד כשהפוגע/ת והנפגע/ת מגיעים מאותה מסגרת ולפעמים אף מאותה קבוצה. לפני קיום ההתערבות הקבוצתית חשוב לנתח את המקרה, ולהגיע לשיחה הקבוצתית כשהמקרה ברור לכן/ם, והמהלך החינוכי גם ברור לכן/ם. מומלץ בחום להתייעץ עם גורם חיצוני (ורצוי בעל/ת ניסיון בתחום) לגבי אופן ההתערבות והתוכן שלה.

חשוב שההתערבות תהיה יחסית בסמיכות לאירוע עצמו, אך אפשרו לעצמכן/ם מרחב לעיבוד והתייעצות לפני קיום ההתערבות.

**על מנת להבנות את אופן ההתערבות ניתן להיעזר בשאלות הבאות:**

* מהי מטרת ההתערבות הקבוצתית?
* מהו המסר המרכזי שחשוב לנו שיעבור לקבוצה?
* האם פרטי המקרה ידועים לכל הקבוצה? אילו פרטים חיוניים שידעו כולם ואילו יכולים להישמר בדיסקרטיות?
* האם החניכים/ות המעורבים/ות יהיו נוכחים בשיחה? האם יהיו בה גם הפוגע/ת וגם הנפגע/ת? מה מקומם של החניכים/ות המעורבים/ות בשיחה? האם יש להם תפקיד בה? האם נעשה מולן/ם תיאום ציפיות?
* האם ישנה סנקציה כלשהי על חניכים/ות ספציפיים/ות או על הקבוצה כולה?

אם כן, האם הסנקציה הוחלטה לפני קיום השיחה, או שתוחלט רק אחריה?

* מי הדמות שהכי מתאימה להנחות את ההתערבות? מה תפקידה/ו במסגרת?
* לאילו תגובות אנחנו מצפות/ים מהחניכים/ות? כיצד נגיב בכל אחד מהמקרים?
* האם יש דמויות נוספות במסגרת שיודעות על המקרה או שצריכות להיות מיודעות? מה מקומם בתהליך ההתערבות?
מומלץ לעדכן דמויות חינוכיות נוספות מהצוות על האירוע על מנת שכל הצוות ידבר בשפה אחידה מול החניכות/ים.

**לשאלות נוספות והתייעצות ניתן לפנות אל דפנה איזנרייך, רכזת חינוך במרכז סיוע:**

**03-6011913IIschools@ta1202.org**

קו חירום נשים: 1202 קו חירום גברים: 1203 קו סיוע לגברים דתיים:02-5328000

**הכשרת מרכזים**

**שאלה מרכזית: כיצד מתמודדים עם האקלים המיני היומיומי בשבטים?**

נספח- תרחישי מגיב/ה- לא מגיב/ה

* את עוברת בשבט בדרך לחדר מרכזים ושומעת 3 חניכות ח' מדברות ביניהן על "איזה שווה המדריך" ו"מה הן היו עושות לו!"
* יום שלישי, 20:00, אתה מסייר בין פעולות השכבה ורואה את שכבת השביעיות משחקת כדורעף בזמן משחק, וכשחניך אחד מגיש ולא עובר את הרשת הקבוצה שלו פוצחת בקריאות "יא הומו!", "אתה זורק כמו ילדה!"
* בחדר שכב"ג יש בובת ראווה של אישה שהגיעה באיזה יום עבודה מאחת החנויות הסמוכות לשבט. לשכב"גיסטים יש תחביב- להלביש, להפשיט ולשחק איתה.
* סמינר קיץ שכב"גי. שביעיסטית ושביעיסט מהשכב"ג הם זוג כבר שנה וחצי. בהפסקה שבין ארוחת הערב לערב החברתי את מבחינה בהם יושבים אחד על השני על הספה באולם ומתנשקים בזמן שיש עוד חברי שכב"ג באולם.
* אתה יוצא מישיבת חניכה ופוגש ברכז השכב"ג שלך שהגיע להנהגה כדי לצלם את עיתון השכב"ג של החודש. תוך כדי דפדוף, אתה רואה עמוד שמוקדש כולו למי היה עם מי בחודש האחרון בשכב"ג.